Pranešimas žiniasklaidai

2025 m. liepos 22 d.

**Atsinaujino populiari dviejų X „Maximos“ parduotuvė Vilniuje, Fabijoniškių mikrorajone**

**Lietuviškas prekybos tinklas „Maxima“ Vilniuje, adresu Ukmergės g. 369, antradienio rytą atvėrė atnaujintos dviejų X parduotuvės duris. Dabar čia apsipirkti atvykę aplinkinių mikrorajonų gyventojai ar miesto svečiai gali rasti praplėstą maisto prekių asortimentą, atitinkantį kiekvieno pirkėjo poreikius. Atnaujinus parduotuvės erdves bei praplėtus kasų zoną, tikimasi, kad apsilankymai šioje „Maximoje“ pirkėjams suteiks dar daugiau patogumo bei malonią apsipirkimo patirtį.**

Fabijoniškių mikrorajono gyventojai bei vykstantieji iš sostinės Panevėžio link nuo šiol ir vėl gali apsipirkti Ukmergės gatvėje įsikūrusioje „Maximoje“. Po kiek daugiau nei tris savaites trukusių atnaujinimo darbų, parduotuvė pirkėjams antradienio rytą duris atvėrė stebindama pokyčiais – išskirtinis dėmesys skirtas patogiam ir naujam erdvių išplanavimui, įrangos ir baldų atnaujinimui bei kruopščiai išgrynintam ir praplėstam maisto asortimentui, pritaikytam skirtingiems pirkėjų poreikiams.

„Į atnaujintą parduotuvę „Maxima“ apsipirkti atvykę pirkėjai čia gali rasti platų šviežių vaisių ir daržovių asortimentą, gausesnį šaldytų maisto prekių, pieno produktų, iš anksto sufasuotų „Meistro kokybės“ kulinarijos ir konditerijos gaminių pasirinkimą. Pastebime, kad pastarąsias prekes ypač vertina taupantys laiką mūsų pirkėjai. Taip pat primename, kad parduotuvėje veikia ir rūkykla, tad atvykus apsipirkti čia galima rasti visada šviežiai rūkytos žuvies“, – dalinasi laikinai einanti pareigas „Maximos“ Komunikacijos ir korporatyvinių ryšių departamento direktorė Snieguolė Valiaugaitė.

**Patogumai atsiskaitant už prekes**

Po atnaujinimo darbų šioje Vilniaus „Maximoje“ veikia 17 naujos kartos savitarnos kasų, tad savarankišką prekių atsiskaitymą vertinantys pirkėjai dabar tai gali padaryti dar greičiau, sklandžiau. Atsinaujinusioje „Maximoje“ taip pat veikia ir 7 įprastos kasos, kur kilus klausimų, juos išspręsti bei atsiskaityti už prekes padės paslaugūs parduotuvės darbuotojai. Jų šioje parduotuvėje dirba net 68, iš kurių 9 įmonėje dirba ilgiau nei 10 metų, o 12 – ilgiau nei 15 metų.

Beveik 2840 kv. m prekybinio ploto „Maximos“ parduotuvė įsikūrusi jau nuo 2006-ųjų populiariame sostinės prekybos centre. Pirkėjai čia gali įsigyti ne tik maisto prekių ar rasti kitų vietų, kur skaniai pavalgyti, bet ir pasirūpinti grožio prekėmis, įsigyti drabužių, avalynės, namų apyvokos reikmenų. Prekybos centre taip pat veikia ir „Eurovaistinė“, o „Maximos“ parduotuvė kasdien pirkėjų laukia nuo 8 val. iki 22 val.

**Ypatingi kainų pasiūlymai ir loterija**

Pirmąją atnaujintos „Maximos“ atidarymo savaitę, pirkėjai, pasinaudodami ypatingais šios parduotuvės atidarymo leidinio kainų pasiūlymais, gali nurodytas prekes įsigyti reikšmingai pigiau. Visa informacija ir pasiūlymai yra skelbiami specialiame atidarymui skirtame leidinyje, kurį galima rasti parduotuvėje bei internete: <https://www.maxima.lt/leidiniai/atidarymas-x930>.

Taip pat iki liepos 28 dienos, pirkėjai, apsiperkantys su „Ačiū“ kortele, dalyvauja loterijoje, kurioje net 100-ui laimingųjų kiekviena pirkinių krepšelyje esanti prekė kainuos po 1 centą, o didžiausia suteikiama nuolaida siekia 100 eurų.

***Apie prekybos tinklą „Maxima“***

*Tradicinės lietuviško prekybos tinklo „Maxima“ stiprybės – mažos kainos ir kruopščiai atrinktas pasirinkimas. Tinklą valdanti bendrovė „Maxima LT“ yra didžiausia lietuviško kapitalo įmonė, viena didžiausių mokesčių mokėtojų bei didžiausia darbo vietų kūrėja šalyje. Šiuo metu Lietuvoje veikia arti pustrečio šimto „Maximos“ parduotuvių, kuriose dirba apie 11 tūkst. darbuotojų ir kasdien apsilanko daugiau nei 400 tūkst. klientų.*

**Daugiau informacijos**:

El. paštas [komunikacija@maxima.lt](mailto:komunikacija@maxima.lt)